2028ko Udako Olinpiar Jokoak

2028ko Udako Olinpiar Jokoak, ofizialki XXXIV Olinpiadako Jokoak bezala ezagutuak, 2028an Los Angeles hirian ospatuko diren Olinpiar Jokoak izango dira, Nazioarteko Olinpiar Batzordeak (ingelesez IOC) usadioa jarraituz antolatuko dituen nazioarteko kirol ospakizuna. Era berean Joko Paralinpikoak ere hiri eta batzorde berdinek antolatuko dituzte. Hirugarren aldia izango da jokoak Los Angelesen ospatzen direla, 1932an eta 1984an ere han izan baitziren.

Jokoak 2028ko uztailaren 21etik abuztuaren 6ra izango dira.

Hautaketa 
Los Angeles, Parisekin batera 2024ko jokoak antolatzeko hautagai bakarrak ziren. Nazioarteko Olinpiar Batzordeak ezohikoz 2024ko eta 2028ko jokoen antolatzaileak aldi berean hautatzeko proposamena egin zuen 2017an. Proposamen hau onartutakoan, Paris 2024ko jokoetarako hobesten zutela ulertuta, Los Angelesek 2028ko jokoak antolatzeko akordioa egin zuen Nazioarteko Olinpiar Batzordearekin, Paris 2024ko jokoetarako hautagai bakar bezala utziz.

Kirolak 
Beisbol/sofbola, kriketa eta lacrosse-a olinpiar kirol bezala berreskuratuko dira, eta flag futbolak (flag football) eta squashak lehen agerraldia egingo dute. Bestalde, breakdancinga ez da programan egongo, eta boxeoa programatik atera dute oraingoz (2023ko urria), azken erabakiaren zain.

Aurreikusitako egoitzak

Los Angeles erdialdeko kirol parkea 
 Los Angeles Memorial Coliseum: irekiera eta itxiera ekitaldiak, atletismoa
 Figueroa Street: zaleen gunea
 Banc of California Stadium: futbola, atletismoa
 Dedeaux Field: igeriketa, jauziak, igeriketa sinkronizatua
 Galen Center: badmintona, karatea
 Los Angeles Convention Center: saskibaloia, boxeoa, eskrima, taekwondoa, mahai-tenisa, txirrindularitza (BMX estilo librea)
 Staples Center: saskibaloia
 Microsoft Theater: halterofilia
 Grand Park: atletismoa (maratoia, ibilketa), txirrindularitza (errepidea)
 University Village (Kalifornia Hegoaldeko Unibertsitatea): prentsa eta hedabideak

San Fernando bailarako kirol parkea 
 Sepulveda Basin Park: kanoa (slalom), hipika, tiroa

South Bay-ko kirol parkea 
 Dignity Health Sports Park: zazpiko errugbia, pentatloi garaikidea (eskrima ezik), tenisa, belar hockeya
 VELO Sports Center: txirrindularitza (pista), pentatloi garaikidea (eskrima)

Long Beach-eko kirol parkea 
 Long Beacheko itsasertza: txirrindularitza (BMX lasterketa), waterpoloa, triatloia, igeriketa (ur irekiak)
 Long Beach Arena: eskubaloia
 Belmont Veterans Memorial Pier: bela

Westside 
 Santa Monica State Beach eta Venice Beach: boleibola (hondartza), skateboardinga, surfa, saskibaloia (3x3)
 Riviera Country Club: golfa
 Kaliforniako Unibertsitatea Los Angelesen: villa olinpikoa
 Pauley Pavilion: borroka, judoa
 SoFi Stadium: irekiera eta itxiera ekitaldiak, futbola, arkularitza
 The Forum: gimnastika

Kalifornia hegoaldeko egoitzak 
 Rose Bowl: futbola
 Perris aintzira: arraunketa, kanoa (sprint)
 Frank G. Bonelli Regional Park: txirrindularitza (mendiko bizikleta)
 Dodger Stadium: beisbola/sofbola
 Angel Stadium: beisbola/sofbola
 Honda Center: boleibola (aretoa)
 Anaheim Convention Center: boleibola (aretoa)
 NBC Universal Studio Lot: prentsa eta hedabideak

Futbol egoitzak 
Aukeratzeke

Erreferentziak

Kanpo estekak 
 Nazioarteko Olinpiar Batzordea
 Los Angeles 2028